U-I-58/96
Natisni
Opravilna št.:
U-I-58/96
Datum odločitve:
6. 3. 1997
Objavljeno:
OdlUS VI, 33
ECLI:
ECLI:SI:USRS:1997:U.I.58.96
Akt:
Odlok o organizaciji javnega komunalnega podjetja (Uradni list RS, št. 7/96), ki ga je sprejel Občinski svet Občine Slovenske Konjice
Izrek:
Zahteva za oceno ustavnosti in zakonitosti Odloka o organizaciji javnega komunalnega podjetja, ki ga je sprejel Občinski svet Občine Slovenske Konjice, se zavrže.
Evidenčni stavek:
Akt občinskega sveta o reorganizaciji javnega podjetja ni predpis, temveč je posamični akt. Ustavno sodišče je pobudo za oceno skladnosti tega akta z zakonom zavrglo, ker za njegovo oceno ni pristojno.
Geslo:
Nepristojnost Ustavnega sodišča za oceno odloka občinskega sveta kot posamičnega akta.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
V obrazložitvi svoje odločitve se Ustavno sodišče sklicuje na svoji zadevi št. U-I-76/94 (OdlUS III,44) in št. U-I-315/96 z dne 13.2.1997.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Občinski svet Občine Zreče
Datum vloge:
13. 3. 1996
Vrsta odločitve:
sklep
Vrsta rešitve:
zavrženje
Dokument:
US18218
Dokument v PDF obliki:
U-I-58-96.pdf
113 KB
Prenesite datoteko
U-I-58/96-5
6.3.1997
S K L E P
Ustavno sodišče je v postopku za oceno ustavnosti in zakonitosti, začetem z zahtevo Občinskega sveta Občine Zreče, ki ga zastopa župan Jože Košir, na seji dne 6. marca 1997
s k l e n i l o :
Zahteva za oceno ustavnosti in zakonitosti Odloka o organizaciji javnega komunalnega podjetja (Uradni list RS, št. 7/96), ki ga je sprejel Občinski svet Občine Slovenske Konjice, se zavrže.
O b r a z l o ž i t e v
1. Predlagatelj meni, da je izpodbijani odlok v nasprotju s 100.a členom Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US, 63/95, 73/95, 9/96 - odl. US, 39/96 in 44/96), ker je z njim Občinski svet Občine Slovenske Konjice sam odločil o vprašanjih izvajanja ustanoviteljskih pravic in o premoženjskih vprašanjih, ki bi se morala po določbah Zakona o lokalni samoupravi urediti z dogovorom in soglasjem novih občin, nastalih iz bivše Občine Slovenske Konjice.
2. Ustavno sodišče na podlagi 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani odlok ni predpis, temveč akt o reorganizaciji podjetja, oziroma, kot določa njegov 1. člen, je ta odlok akt o ustanovitvi javnega podjetja. Takšen akt je posamičen akt, čeprav ga je v obliki odloka sprejel občinski svet.
3. Glede na navedeno v primeru izpodbijanega odloka ni izpolnjen procesni pogoj iz 21. člena ZUstS za njegovo ustavnosodno presojo. Takšno stališče je Ustavno sodišče zavzelo tudi že v zadevi U-I-76/94 (OdlUS III, 44) in v sklepu št. U-I-315/96 z dne 13.2.1997.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Janez Snoj, dr. Janez Šinkovec, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek